* [[1952]] — [[Леонид Семёнович Агроскин]], тазалык аралтыш пашаен, Марий Элын сулло эмлызыже. Йошкар-Олаш 1975-ше ийыште толын да республикысе эмлымверыште тыршаш тӱҥалын. У диагностик технологий-влакым шыҥдарымаште тиде уста эмлызын надырже моткоч кугу.
* [[1952]] — [[Игорь Иванович Бычков]], спортсмен. Чуваший республикыште шочын. 10 ияш годымжак футбол дене кугу кылым кучаш тӱҥалын. Ончыч Йошкар-Оласе «Дружба» командыште модын, а вара [[Совет Ушем]]ын сборныйышкат ушнаш ӱжыныт. Умбакыже паша корныжо Москосо ЦСКА-ште, Смоленскысе «Искраште» шуйнен. Игорь Иванович – спорт инвалид. Тудын пашажым кӱкшын акленыт, [[Совет Ушем спорт мастер]] лӱм дене палемденыт.
* [[1952]] — [[Иван Никандрович Речкин]], фотожурналист. Шочынжо тудо [[У Торъял кундем]]ыште. 1977-ше ий гыч тӱрлӧ редакцийлаште фотокорреспондентлан тыршен. Тудын фотожо-влакым [[Марий Эл (газет)|«Марий Эл»]], [[Кугарня (газет)|«Кугарня»]], [[Ямде лий (газет)|«Ямде лий»]] газетлаште чӱчкыдын ужаш лиеш.